फरीदाबाद. ग्रेटर फरीदाबाद के निवेशकों ने गुरुवार को डीसी के सामने बिल्डरों के खिलाफ शिकायतों का पिटारा खोलते हुए कहा कि साहब फ्लैटों में ऐसा मैटेरियल लगा है कि ईंटें हाथ से तोड़ दो। रहने से पहले ही फ्लैट जर्जर हो चुके हैं। सुविधाओं के नाम पर कुछ भी नहीं है। जबकि हमारी जेबों से करोड़ों रुपए निकल चुके हैं।
निवेशकों ने डीसी से कहा कि ऐसे में आप ही अब बता दीजिए कि हमें मकान कब मिलेंगे। इस तरह की कई मीटिंगें हो चुकी हैं। सैकड़ों शिकायतें दे चुके हैं। 90 फीसदी तक मकान की पेमेंट भी कर चुके हैं। इसके बाद भी मकानों का अता पता नहीं है। इनकी डेडलाइन तय नहीं है। अगर डेडलाइन के बारे में पूछा जाता है तो 3 से 4 साल बाद की बताई जा रही है। यह दर्द केवल अमित का ही नहीं बल्कि अन्य निवेशकों का भी था। जिन्होंने गुरुवार को हुई मीटिंग में डीसी चंद्रशेखर खरे के सामने अपना दर्द बयां किया। निवेशकों ने कहा उन्हें 2012 में मकान मिल जाने चाहिए थे, लेकिन अब उनसे 2019 तक देने के लिए कहा जा रहा है। डीसी के साथ हुई मीटिंग में निवेशकों की बिल्डरों से संबंधित 106 शिकायतें थीं।
डीसी ने डीटीपी से कहा देखो जरा ये क्या हो रहा है
साहब आप हमारे साथ चलो, मकान से एक ईंट निकालकर देखो। आप उसे हाथ से तोड़ देंगे। ऐसा घटिया मैटेरियल का इस्तेमाल किया गया है। निवेशक अमित ने डीसी के समक्ष ग्रेटर फरीदाबाद में बनाए जा रहे फ्लैटों में घटिया सामग्री इस्तेमाल करने का आरोप लगाया। यह सुनकर डीसी ने कहा डीटीपी साहब देखो जरा यह सब कैसे और क्यों हो रहा है। चेकिंग करो और सेंपल भरकर जांच कराओ। डीटीपी अमरीक सिंह ने निवेशक के सुर में सुर मिलाते हुए कहा कि सर बिल्कुल ठीक है। ग्रेटर फरीदाबाद में घटिया सामग्री का इस्तेमाल तो हो रहा है। डीसी ने मौके पर जाकर इसकी रिपोर्ट बनाने के लिए डीटीपी से कहा।
फायर ब्रिगेड शोपीस
निवेशक तुलींद्र कटौच के अनुसार ग्रेटर फरीदाबाद में बहुमंजिला इमारत बन गई है। कुछ दिन पहले एक इमारत की 11वीं मंजिल पर आग लग गई। मौके पर आई फायर ब्रिगेड केवल चौथी मंजिल तक ही आग पर काबू पा सकती थी। कटौच का आरोप था कि आग से बचाव के लिए पहले क्यों प्लानिंग नहीं की गई। मौके पर मौजूद फायर ब्रिगेड ऑफिसर ने डीसी को जवाब दिया कि साहब ऐसी मशीन मुख्यालय से मांगी गई है। जल्द जाएगी।
चुनाव बाद देखूंगा हालात
डीसीने निवेशकों को आश्वस्त किया कि पंचायत चुनाव निपट जाने के बाद मैं खुद ग्रेटर फरीदाबाद के हालात देखूंगा। डीसी ने कहा कि निवेशकों के दर्द का मुझे पूरा एहसास है। निवेशक बिल्कुल चिंता करें, अब कोई गड़बड़ी नहीं करेगा।
5 हजार का फंसा पैसा
हमारे जैसे 5 हजार लोगों के नहरपार त्रिवेणी बिल्डर के पास पैसे फंसे हुए हैं। 2006 में बुकिंग शुरू करने के बाद बिल्डर का काम कई साल से बंद है। अब हमें तो पैसा मिला और ही फ्लैट। यह कहना था एक निवेशक सीएच भट्ट का। डीसी ने इस मामले की पूरी रिपोर्ट तैयार करने के आदेश दिए।
कमेटी करेगी जांच
अब ग्रेटर फरीदाबाद में मूलभूत सुविधाओं से लेकर अन्य गड़बड़ी के मामलों की जांच के लिए कमेटी का गठन कर दिया है। इसमें एसडीएम, डीटीपी, बीएंडआर के एक्सईएन, हुडा के एसई समेत पुलिस अधिकारी भी शामिल होंगे। कमेटी सीधे डीसी को जांच के बाद रिपोर्ट करेगी। उसके बाद कार्रवाई तय की जाएगी। यह निर्णय गुरुवार को सेक्टर-12 स्थित कांफ्रेंस हॉल में हुई निवेशकों के साथ मीटिंग में डीसी चंद्रशेखर खरे ने लिया।
hin_Deva hin_Deva hin_Deva hin_Deva kas_Deva hin_Deva hin_Deva hin_Deva npi_Deva hin_Deva hin_Deva hin_Deva